CELEX: 32017R1859
Language: sl
Date: 2017-10-16 00:00:00
Title: Izvedbena uredba Sveta (EU) 2017/1859 z dne 16. oktobra 2017 o izvajanju Uredbe (EU) 2017/1509 o omejevalnih ukrepih proti Demokratični ljudski republiki Koreji

16.10.2017   
            
            
               SL
            
            
               Uradni list Evropske unije
            
            
               LI 265/5
            
         IZVEDBENA UREDBA SVETA (EU) 2017/1859
   z dne 16. oktobra 2017
   o izvajanju Uredbe (EU) 2017/1509 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) 2017/1509 z dne 30. avgusta 2017 o omejevalnih ukrepih proti Demokratični ljudski republiki Koreji in razveljavitvi Uredbe (ES) št. 329/2007 (1) ter zlasti člena 47(2) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 30. avgusta 2017 sprejel Uredbo (EU) 2017/1509.
            
         
               (2)
            
            
               Ker je DLRK nadaljevala in še pospešila izvajanje jedrskega programa in programa balističnih izstrelkov ter s tem kršila svoje obveznosti iz več resolucij VSZN, bi bilo treba na seznam oseb in subjektov iz prilog XV in XVI k Uredbi (EU) 2017/1509 dodati tri osebe in šest subjektov.
            
         
               (3)
            
            
               Prilogi XV in XVI k Uredbi (EU) 2017/1509 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Prilogi XV in XVI k Uredbi (EU) 2017/1509 se spremenita, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 16. oktobra 2017
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 224, 31.8.2017, str. 1.
   
      PRILOGA
      
                  I.
               
               
                  Na seznam oseb, subjektov in organov iz Priloge XV k Uredbi (EU) 2017/1509 se pod ustrezne naslove dodajo naslednje osebe in subjekti:
                  
                              (a)
                           
                           
                              Fizične osebe, ki so uvrščene na seznam v skladu s točko (a) člena 34(4)
                              
                                           
                                       
                                       
                                          Ime (in morebitni vzdevki)
                                       
                                       
                                          Podatki za ugotavljanje istovetnosti
                                       
                                       
                                          Datum uvrstitve na seznam
                                       
                                       
                                          Razlogi
                                       
                                    
                                          „31.
                                       
                                       
                                          KIM Jong Sik
                                       
                                       
                                          Namestnik direktorja, oddelek za proizvodnjo streliva v Ministrstvu za vojaško industrijo (Munitions Industry Department, Military Industry Ministry)
                                       
                                       
                                          16.10.2017
                                       
                                       
                                          Kot namestnik direktorja oddelka za proizvodnjo streliva zagotavlja podporo za programe DLRK, povezane z jedrskim orožjem in balističnimi izstrelki, poleg tega se je udeležil dogodkov, povezanih z jedrskim orožjem in balističnimi izstrelki v letu 2016, med drugim je bil marca 2016 na predstavitvi izdelka, ki naj bi po besedah DLRK predstavljal miniaturno jedrsko napravo.
                                       
                                    
                                          32.
                                       
                                       
                                          RI Pyong Chol
                                       
                                       
                                          Datum rojstva: 1948
                                          Prvi namestnik direktorja, oddelek za proizvodnjo streliva (Munitions Industry Department)
                                       
                                       
                                          16.10.2017
                                       
                                       
                                          Kot prvi namestnik direktorja oddelka za proizvodnjo streliva ima osrednje mesto v programu DLRK, povezanem z balističnimi izstrelki. Udeležil se je večine preizkusov balističnih izstrelkov, Kim Džong Unu pa zagotavlja informacije, vključno z besedili v zvezi z jedrskim orožjem in proslavo januarja 2016.“
                                       
                                    
                        
                              (b)
                           
                           
                              Pravne osebe, subjekti in organi, ki so uvrščeni na seznam v skladu s točko (a) člena 34(4)
                              
                                           
                                       
                                       
                                          Ime (in morebitni vzdevki)
                                       
                                       
                                          Lokacija
                                       
                                       
                                          Datum uvrstitve na seznam
                                       
                                       
                                          Razlogi
                                       
                                    
                                          „5.
                                       
                                       
                                          Ministrstvo za ljudske oborožene sile
                                       
                                       
                                           
                                       
                                       
                                          16.10.2017
                                       
                                       
                                          Odgovorno za zagotavljanje podpore in usmeritev strateških raketnih sil DLRK, ki nadzirajo jedrske in konvencionalne strateške enote za izstrelke. Strateške raketne sile so bile uvrščene na seznam v Resoluciji Varnostnega sveta Združenih narodov 2356 (2017).
                                       
                                    
                                          6.
                                       
                                       
                                          Korejska ljudska vojska
                                       
                                       
                                           
                                       
                                       
                                          16.10.2017
                                       
                                       
                                          Korejska ljudska vojska vključuje strateške raketne sile DLRK, ki nadzirajo jedrske in konvencionalne strateške enote za izstrelke. Strateške raketne sile so bile uvrščene na seznam v Resoluciji Varnostnega sveta Združenih narodov 2356 (2017).“
                                       
                                    
                        
            
                  II.
               
               
                  V Prilogo XVI k Uredbi (EU) 2017/1509 se za naslovom „Seznam oseb, subjektov ali organov iz člena 34(1) in (3)“ vstavi naslednje besedilo:
                  
                              „(a)
                           
                           
                              Fizične osebe
                              
                                           
                                       
                                       
                                          Ime (in morebitni vzdevki)
                                       
                                       
                                          Podatki za ugotavljanje istovetnosti
                                       
                                       
                                          Datum uvrstitve na seznam
                                       
                                       
                                          Razlogi
                                       
                                    
                                          1.
                                       
                                       
                                          KIM Hyok Chan
                                       
                                       
                                          Datum rojstva: 9.6.1970
                                          Št. potnega lista: 563410191 Sekretar veleposlaništva DLRK v Luandi
                                       
                                       
                                          16.10.2017
                                       
                                       
                                          Kim Hyok Chan je bil predstavnik subjekta s seznama ZN Green Pine, ki se je med drugim pogajal za pogodbe za obnovo plovil angolske mornarice, ki kršijo prepovedi, uvedene z resolucijami Varnostnega sveta Združenih narodov.
                                       
                                    
                        
                              (b)
                           
                           
                              Pravne osebe, subjekti in organi
                              
                                           
                                       
                                       
                                          Ime (in morebitni vzdevki)
                                       
                                       
                                          Lokacija
                                       
                                       
                                          Datum uvrstitve na seznam
                                       
                                       
                                          Razlogi
                                       
                                    
                                          1.
                                       
                                       
                                          Korejska mednarodna razstavna družba (Korea International Exhibition Corporation)
                                       
                                       
                                           
                                       
                                       
                                          16.10.2017
                                       
                                       
                                          Korejska mednarodna razstavna družba (Korea International Exhibition Corporation) subjektom s seznama pomaga pri izogibanju sankcijam, saj gosti mednarodni trgovinski sejem v Pjongjangu, ki subjektom, uvrščenim na seznam, omogoča nadaljnjo gospodarsko dejavnost, kar predstavlja kršitev sankcij ZN.
                                       
                                    
                                          2.
                                       
                                       
                                          Korejska splošna trgovska družba Rungrado (Korea Rungrado General Trading Corporation
                                          tudi Trgovska družba Rungrado (Rungrado Trading Corporation)
                                       
                                       
                                          Naslov: Segori-dong, okrožje Pothonggang, Pjongjang, DLRK
                                          Telefon: 850-2-18111-3818022
                                          Faks: 850-2-3814507
                                          E-naslov: rrd@co.chesin.com
                                       
                                       
                                          16.10.2017
                                       
                                       
                                          Korejska splošna trgovska družba Rungrado (Korea Rungrado General Trading Corporation) je pomagala pri kršitvi sankcij, uvedenih z resolucijami Varnostnega sveta Združenih narodov, in sicer s prodajo raket Scud v Egiptu.
                                       
                                    
                                          3.
                                       
                                       
                                          Pomorski upravni urad
                                          tudi Pomorski upravni urad Severne Koreje
                                       
                                       
                                          Naslov: Ryonhwa-2Dong, Osrednje okrožje, Pjongjang, DLRK
                                          PO Box 416
                                          Tel.: 850-2-18111 Ex 8059
                                          Faks: 850-2-381-4410
                                          E-naslov: mab@silibank.net.kp
                                          Spletno mesto: www.ma.gov.kp
                                       
                                       
                                          16.10.2017
                                       
                                       
                                          Pomorski upravni urad je sodeloval pri izogibanju sankcijam, ki jih je uvedel Varnostni svet Združenih narodov, tudi s preimenovanjem in ponovnim evidentiranjem premoženja subjektov, uvrščenih na seznam, in zagotavljanjem lažnih dokumentov za plovila, za katera veljajo sankcije ZN.
                                       
                                    
                                          4.
                                       
                                       
                                          Pan Systems Pyongyang
                                          tudi Wonbang Trading Co.
                                       
                                       
                                          Naslov: Soba 818, Hotel Pothonggang, Ansan-Dong, okrožje Pyongchon, Pjongjang, DLRK
                                       
                                       
                                          16.10.2017
                                       
                                       
                                          Subjekt Pan Systems pomaga pri izogibanju sankcijam, ki jih je uvedel Varnostni svet Združenih narodov, in sicer prek poskusa prodaje orožja in pripadajočega materiala Eritreji.
                                          Subjekt Pan Systems je pod nadzorom in deluje v imenu splošnega urada za priznavanje (Reconaissance General Bureau), ki so ga Združeni narodi uvrstili na seznam.“